Նա իսկույն իրեն մեղավոր զգաց նման մտքերի համար։ Այն ջերմությունը, որ զգում էր ողբերգական ճակատագրով այդ գեղեցիկ տղամարդու նկատմամբ, նրան հոգատարությամբ և սիրով շրջապատելու ցանկությունը վերակենդանացան իր հոգում և ուղեկցվեցին նրան պատկանելու տենչով, և այդ խառնաշփոթ գգացմունքներից Արուսյակը շփոթվեց։ Նա իրեն միաժամանակ զգում էր որպես փոքրիկ աղջիկ և ձևավորված կին և չգիտեր, թե ինչպես իրեն պահեր։